અભ્યાસના તારણો યુરોપીયન જર્નલ ઓફ પ્રીવેન્ટીવ કાર્ડિયોલોજીમાં પ્રકાશિત કરવામાં આવ્યા છે. વર્ષ ૧૯૯૩થી ૨૦૦૨ વચ્ચે મોટી સંખ્યામાં પરિણીત અને બિનપરિણીત લોકોને આવરી લઈને આંકડા એકત્રિત કરવામાં આવ્યા હતા. આ અભ્યાસના ભાગરૂપે ફિનલેન્ડના ચાર જુદા જુદા ભોગોલિક ક્ષેત્રમાં રહેતા ૩૫ વર્ષથી વધુ વયના લોકોને આવરી લેવામાં આવ્યા હતા. ત્યારબાદ તેમના આંકડામાં અભ્યાસ કરીને તારણો તૈયાર કરવામાં આવ્યા હતા. જા કે આ અભ્યાસના ભાગરૂપે પરિણીત પુરુષો અને મહિલાઓમાં હાર્ટ એટેકનો ખતરો કેમ ઓછો છે તે સંબંધમાં કોઈ નક્કર તારણો આપવામાં આવ્યા નથી જેથી કેટલાક લોકો આ અભ્યાસમાં કરવામાં આવેલા દાવાને યોગ્ય ગણી રહ્યા નથી અને એવી દલીલ છે કે નક્કર તારણો અપાયા બાદ જ વિશ્વાસ બેસે તેમ છે.